Jumadulla Rametov. Jumadulla Rametov (1955-yil 24-noyabr, Turkiston) — oʻzbek, sovet teatr va kino aktyori, Oʻzbekiston Respublikasida xizmat koʻrsatgan artist (1999). Hayoti. Jumadulla Rametov Boboxonovich 1955-yil 24-noyabrda tavallud topgan. 1974-yilda oʻrta maktabni tugatib. Toshkent sanʼat institutiga oʻqishga kiradi va 1981-yilda u yerdagi tahsilini tugatadi. 1983-yildan Oʻzbek milliy akademik drama teatri aktyori sifatida oʻz faoliyatini boshlagan. Oilasi. Jumadulla Rametovning onasini ismi Sarvara Rametova. U oʻzi aktyor boʻlishiga qaramasdan hech qachon aktrisaga uylanmasigi aytgan. Lekin talabalik payti O‘zbekistonda xizmat ko‘rsatgan artist Saida Rametova bilan uchrashadi va u bilan 1981-yilda turmush quradi. Ularning 2 oʻgʻli boʻlib, toʻngʻich oʻgʻli Ulugʻbek Rametov, ikkinchi oʻgli 1988-yilda tugʻilgan Aziz Rametov va u hozirda aktyor sifatida faoliyat koʻrsatadi. 2020-yilda u alzheimer kasalligiga chalingan va 2022-yilga kelib kasallik kuchayib, xotirasini yoʻqotgan. Hozirda shifoxonada davolanmoqda. Faoliyati. Jumadulla Rametov teatr sahnasida turli xil rollarni ijro etgan. Masalan, „Kelinlar qoʻzgʻaloni“ spektaklida sozanda, „Arshin mol-olan“ spektaklida Asqar, „Hujjatli ahmoq“ spektaklida sudya, „Maysaraning ishi“ spektaklida doirachi sozanda, „Qaytar dunyo“ spektaklida Tohir, „Buxoroi-sharif“ spektaklida qori, „Togʻa va jiyanlar“ spektaklida Trest boshligʻi, „Sehrli hassa“ spektaklida qorbobo, „Yozilmagan maktab“ spektaklida general, “Hayot baribir go‘zal” spektaklida Ahmad qora, “Otasining qizi” spektaklida Izzat Atakulovich, “Ayajonlarim” spektaklida Ashuraliyev, “Farrosh kampirning tushi” spektaklida Bahrom kabi obrazlarni gavdalantirgan. Bundan tashqari „Osmondagi bolalar“, „Tundan tonggacha“, „Jasur“, „Zamonaviy sovchilar“ va boshqa kinofilmlardagi rollari bilan keng ommaga mashhur boʻlgan. Uning kinofilmlardagi ilk roli 1984-yilgi „"Дневник, письмо и первоклассница"“ hisoblanadi.